41 kargehê ke aîdê galerîwanan bîyê û mabênê qezaya Pirsûsî ya Riha û dewa Elîgorî de bîyê bi îdîaya ke 'qeçax ê' hetê Şaredarîya qeyûmî ra ameyî rijnayene.
Galerîwanan rayîrê Pirsûs û Elîgorî bi kerrayan qefilnayî û vera rijnayîşî nêrazîbîyayîşê xo mojna. Leşkeran bi TOMA û gazê îsotî hêrişê galerîwanan kerd û bi bahaneya 'kerrayan erzenê', 4 kesî destbend kerdî.
Dikandaran da zanayene ke bira rijnayîşî sîyasî ya û pêvînayîşê înan ê bi qeyûmî de qeyûm Îbrahîm Guneşî vato: ''Eke AKP weçînayîşan de rayanê zêdeyan nêgêro ez do nêverda şima nefes zî bigêrê û pêro kargehanê şima rijnena.''
Pirsûs de Partîya Çep a Keske weçînayîşanê 14ê gulane de se ra 66,3yê rayî girewtbî û AKPyî zî se ra 22,1ê rayî girewtbî.
